ΓΡΑΠΤΗ ΕΡΩΤΗΣΗ E-1617/00

υποβολή: Francesco Turchi (UEN) και Mauro Nobilia (UEN) προς την Επιτροπή

(29 Μαΐου 2000)

Θέμα: Ανωμαλίες με εμπλοκή ΜΚΟ ενισχύσεις στο Κόσοβο

Σύμφωνα με έγκυρα όργανα ενημέρωσης, η Ευρωπαϊκή Επιτροπή έχει στην κατοχή της αναλυτική έκθεση στην οποία καταγγέλλεται ότι πολυάριθμες μη κυβερνητικές ανθρωπιστικές οργανώσεις, κατά τη διάρκεια του πολέμου στο Κόσοβο εμφανίστηκαν αιφνιδίως στην Ευρώπη και την Αλβανία και εξαφανίστηκαν με το τέλος των εχθροπραξιών. Οι οργανώσεις αυτές χρησιμοποίησαν το πρόσχημα της βοήθειας για τη διενέργεια λαθρεμπορίου εμπορευμάτων και ειδών πρώτης ανάγκης τα οποία είχαν χορηγηθεί από κυβερνήσεις και δωρητές απ' όλο τον κόσμο και διοχετεύθηκαν εν συνεχεία στη μαύρη αγορά. Σε ορισμένες περιπτώσεις το ανθρωπιστικό κάλυμμα χρησιμοποιήθηκε για το λαθρεμπόριο όπλων του UCK. Την έρευνα διενήργησε η αποστολή τελωνειακής βοήθειας (CAM) σε συνεργασία με τις αλβανικές αρχές και χρηματοδοτήθηκε από την Ευρωπαϊκή Επιτροπή. Η έκθεσηπογραμμίζει σοβαρές ανωμαλίες για περισσότερες από το 40 % των ΜΚΟ και περιπτώσεις οργανώσεων τις οποίες διαχειριζόταν απ' ευθείας ο κόσμος του οργανωμένου εγκλήματος, που διενήργησε μία τεράστια απάτη σε βάρος των κοσοβάρων προσφύγων, καθώς και μείωση των συνήθων εξαγωγών στην Αλβανία, που είχαν πτώση άνω του 60 % κατά τη σχετική περίοδο. Η έκθεση αυτή, η οποία βρίσκεται στην κατοχή της ΓΔ ΧΧΙ της Ευρωπαϊκής

Επιτροπής, σύμφωνα με δηλώσεις του Διευθυντή κ. de Graaf (επιστολή της 23.3.2000 στον ιταλό δημοσιογράφο Fausto Biloslavo) δεν δημοσιεύεται με τη δικαιολογία ότι είναι της αρμοδιότητας των αλβανικών αρχών, οι οποίες με τη σειρά τους δηλώνουν ότι το ζήτημα της έκθεσης αυτής ανήκει στην αρμοδιότητα της τελωνειακής αποστολής των Ευρωπαϊκών Κοινοτήτων (απάντηση του Διευθυντή των Ιταλικών Τελωνείων, Petrit Ago).

Υπό το πρίσμα των ανωτέρω, ζητείται από την Επιτροπή:

1. να δημοσιεύσει την ανωτέρω έκθεση"

2. να ενημερώσει εγκαίρως το Ευρωπαϊκό Κοινοβούλιο μέσω των αρμοδίων οργάνων του"

3. να γνωστοποιήσει τις απαραίτητες λογικές αιτίες για την εξήγηση αυτής της επιφυλακτικότητας"

4. να ανακοινώσει τα μέτρα που σκοπεύει να πάρει.

Απάντηση του κ. Bolkestein εξ ονόματος της Επιτροπής

(7 Σεπτεμβρίου 2000)

1.-3. Η έκθεση στην οποία αναφέρονται τα Αξιότιμα Μέλη του Κοινοβουλίου, καταρτίστηκε από μικτή ομάδα εργασίας αλβανών τελωνειακώνπαλλήλων με τη βοήθεια εμπειρογνωμόνων της αποστολής τελωνειακής βοήθειας στην Αλβανία (CAM-A), ένα πρόγραμμα που χρηματοδοτείται από την Κοινότητα. Η μικτή ομάδα εργασίας συστάθηκε μετά την επίσημη αίτηση του αλβανούπουργού οικονομικών με σκοπό τη διενέργεια της μελέτης. Η έκθεσηποβλήθηκε στον κ. Ago, τον αλβανό Γενικό Διευθυντή Τελωνείων στις 29 Φεβρουαρίου 2000. Η έκθεση ανήκει στις αλβανικές αρχές, οπότε και οι αρχές αυτές πρέπει να αποφασίσουν αν πρέπει να γίνει διαθέσιμη. Η Επιτροπή έλαβε αντίγραφο της έκθεσης και η Ευρωπαϊκή Υπηρεσία καταπολέμησης της απάτης (OLAF) έχει ενημερωθεί σχετικά με αυτήν.

2. Όπως γνωρίζουν τα Αξιότιμα Μέλη του Κοινοβουλίου, η Επιτροπή και το Κοινοβούλιο συνήψαν διοργανική συμφωνία για τη θέσπιση κανόνων για τη διαβίβαση εγγράφων μεταξύ των δύο οργάνων. Η Επιτροπή περιμένει την έγκριση της αλβανικής κυβέρνησης για να διαβιβάσει την έκθεση. Η Επιτροπή θα ενημερώσει τα Αξιότιμα Μέλη του Κοινοβουλίου σχετικά με οποιεσδήποτε εξελίξεις ως προς αυτό.

4. Η Επιτροπή παραπέμπει τα Αξιότιμα Μέλη του Κοινοβουλίου στην απάντηση που δόθηκε στην γραπτή ερώτηση E-1367/00 της κας Muscardini(1).

(1) ΕΕ C 81 E της 13.3.2001.